[{"text_idx": "#000000", "text": "Kylauudis.ee on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!\npalume saata e-posti aadressil info@kylauudis.ee"}, {"text_idx": "#000001", "text": "on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!"}, {"text_idx": "#000002", "text": "palume saata e-posti aadressil info@kylauudis.ee"}, {"text_idx": "#000003", "text": "Igas o\u0308o\u0308s on ta\u0308hed, ka pilves ilmaga \u2013 iseloomustas peakohtunik ta\u0308navusi o\u0308o\u0308rannaku auhinnakarikaid. Foto: Anneli Mikiver"}, {"text_idx": "#000004", "text": "Ta\u0308na, 13. augusti videvikus stardib Va\u0308ike-Maarjast 22-kilomeetrisele o\u0308o\u0308ra\u0308nnakule pea neliku\u0308mmend Naiskodukaitse juhti u\u0308le Eesti, et testida hakkamasaamist erinevates olukordades ja selgitada va\u0308lja parimad."}, {"text_idx": "#000005", "text": "Jana Ots: oleme ja\u0308tkuvalt arenev ja kasvav ringkond"}, {"text_idx": "#000006", "text": "Kaitseliidu Kikepera malevkonna kodus ta\u0308histati Naiskodukaitse Pa\u0308rnumaa ringkonna aastapa\u0308eva tervituste, tunnustamiste ja nelja uue liikme to\u0303otuse andmisega."}, {"text_idx": "#000008", "text": "[pullquote]Hea on to\u0308o\u0308tada sellises o\u0303hkkonnas, kus pinged maandatud ja koosto\u0308o\u0308 sujub[/pullquote]Pa\u0308rnumaa ringkonna U\u0308lejo\u0303e jaoskonna esinaine Jana Ots u\u0308tles aastapa\u0308eva aktuse ko\u0303nes, et neile on Eesti taolises va\u0308ikeses riigis iseenesest mo\u0303istetav panustada palju vaba aega Kaitseliidu ja Naiskodukaitse tegemistesse. Tema so\u0303nul peab riigikaitse olema iga kodaniku kohus. \u201eVeel enam \u2013 me mitte ainult ei tegele pa\u0308evast pa\u0308eva o\u0303ppuste, drillide, enese ja teiste koolitamise ning teavitusto\u0308o\u0308ga, vaid peame samas olema ka na\u0308htavad.\u201d Seda ikka selleks, et nii Eestis kui mujal maailmas teataks kuidas naiskodukaitsjad hoiavad ja kaitsevad oma riiki."}, {"text_idx": "#000009", "text": "\u201eOleme ja\u0308tkuvalt arenev ja kasvav ringkond. Meil on tublilt toimivad jaoskonnad ja erialagrupid.\u201d Toitlustajad said hakkama nii igapa\u0308evaste kui ka Naiskodukaitse u\u0308leriigilise va\u0308likokavo\u0303istluse korraldamisega. \u201eKirsiks tordile oli meie va\u0308likokkade esikoht. Ehk siis Pa\u0308rnumaal on Eesti parimad va\u0308likokad!\u201d Ots lisas kommentaariks, et toitlustus on va\u0308ga reaalne tegevus nii o\u0303ppustel kui pa\u0308risso\u0303jas."}, {"text_idx": "#000010", "text": "Loe edasi: Jana Ots: oleme ja\u0308tkuvalt arenev ja kasvav ringkond"}, {"text_idx": "#000011", "text": "Reedel, 12. aprillil, videviku saabudes ja o\u0308o\u0308tundidel vastu laupa\u0308eva la\u0308ksid naiskodukaitse juhid Va\u0308ike-Maarjas esimesele o\u0308o\u0308ra\u0308nnakule. Jumalatosin kolmeliikmelist vo\u0303istkonda pidid lahendama ko\u0303ikvo\u0303imalikke u\u0308lesandeid, kus tuli esmaabi anda vo\u0303i ajapeale torni ronida ja voolikuotstest pika toru kokku panema. Selles ja muust jutustab Ave Rallmann, Naiskodukaitse Pa\u0308rnumaa ringkonna Pa\u0308rnu jaoskonna esinaine."}, {"text_idx": "#000014", "text": "Kes Pa\u0308rnumaa naiskodukaitse juhtidest o\u0308o\u0308ra\u0308nnakul osalesid?"}, {"text_idx": "#000016", "text": "Loetud ma\u0308rge Facebookis: meid na\u0308hes la\u0308ksid kohalikud mehed na\u0308ost halliks, kukkusid kummuli ja ajasid hullu juttu. Palun lause vo\u0303i paariga la\u0308hemat selgitust?"}, {"text_idx": "#000017", "text": "Ave Rallmann: Tegelikult oli tegemist esmaabi punktiga, kus tuli lahendada situatsioonu\u0308lesanne. Ebavere Tervisespordikeskuse taga ootas meid verine nuga, na\u0308ost hall s\u030cokis meesterahvas, kellel oli noahaav jalas ja kes avaldas soovi ujuma minna vo\u0303i kiiresti to\u0308o\u0308le tagasi ning la\u0308mbumistunnustega naine. Naisterahvast oli tabanud astmahoog ning me pidime aru saama, et tahab saada oma kotist ka\u0308tte inhalaatorit. Noahaavaga meest ma\u0308ngis Va\u0308ike-Maarja vallavanem Indrek Keskku\u0308la. Saime oma tegevusele kannatanutega positiivse tagasiside koos kommentaaridega, et ehk oleks vo\u0303inud ro\u0303hkside haaval olla tugevam ja suhtlemist s\u030cokis mehega rohkem."}, {"text_idx": "#000018", "text": "Loe edasi: Pa\u0308rnumaa naised ka\u0308isid o\u0308o\u0308ra\u0308nnakul"}, {"text_idx": "#000019", "text": "Va\u0308ike-Maarja naiskodukaitsjad koguvad raha laste muusikakooli aastamaksu tasumiseks"}, {"text_idx": "#000020", "text": "Va\u0308ike-Maarja vallavalitsus ja Naiskodukaitse Va\u0308ike-Maarja jaoskond u\u0308hendavad piirkonnas jo\u0303ud, et koguda raha Va\u0308ike-Maarja valla kolmele andekale lapsele muusikakooli aastamaksu tasumiseks."}, {"text_idx": "#000021", "text": "Sel aastal on Naiskodukaitse Va\u0308ike-Maarja jaoskond koos Va\u0308ike-Maarja vallavalitsusega vo\u0303tnud eesma\u0308rgiks koguda toetusi valla kolmele lapsele muusikakooli aastamaksu tasumiseks. Terve kuu jooksul kogutakse annetusi, mis liidetakse 14. mail korraldatava heategevusmatkast kogutud tuluga."}, {"text_idx": "#000022", "text": "Naiskodukaitse Va\u0308ike-Maarja jaoskonna esinaine Anneli Mikiver kommenteeris, et u\u0308hiselt tehtud asi on hea asi ning selle tunnistuseks on ka 2014. aasta sarnane u\u0308histegemine, mille abil sai Kiltsi suurpere u\u0308ksikema omale majja uue ahju."}, {"text_idx": "#000023", "text": "\u201cMeie u\u0308hiskonnas on perekondi, kellel on raske ning kelle igapa\u0308evased mured on hoopis erinevad heaoluu\u0308hiskonnast,\u201d so\u0303nas Mikiver. \u201cMeie asi on ma\u0308rgata ja kutsuda u\u0308les inimesi head tegema.\u201d"}, {"text_idx": "#000024", "text": "Ta lisas, et suurim heameel on taolisi algatusi vedada just kodukohas. Tema so\u0303nul on va\u0308ike summa seemneks juba lo\u0303ppeesma\u0308rgi suunas kokku kogutud."}, {"text_idx": "#000025", "text": "\u201cKeetsime n-o\u0308 vanaemaaegsel meetodil rasvast, linao\u0303list, ma\u0308nnito\u0303rvast ja seebikivist to\u0303rvaseepi ja selle mu\u0308u\u0308gist saadud tulu la\u0308heb samuti nende kolme lapse muusikalise po\u0303hihariduse kindlustamiseks,\u201d u\u0308tles Mikiver."}, {"text_idx": "#000026", "text": "Loe edasi: Va\u0308ike-Maarja naiskodukaitsjad koguvad raha laste muusikakooli aastamaksu tasumiseks"}, {"text_idx": "#000027", "text": "Tartus avatakse heategevuskampaania \u201cAnname au!\u201d"}, {"text_idx": "#000028", "text": "Neljapa\u0308eval, 9. aprillil kell 18.30 toimub Tartu Raekoja platsil heategevuskampaania \u201cAnname au!\u201d avau\u0308ritus. Esineb Kaitseliidu Majakoor, naiskodukaitsjad tutvustavad ja mu\u0308u\u0308vad sinilille rinnama\u0308rke."}, {"text_idx": "#000029", "text": "Sinilillema\u0308rk ta\u0308histab ta\u0308nu ja tunnustust Eesti Kaitseva\u0308e ja Kaitseliidu veteranidele ning nende la\u0308hedastele. Igal kevadel viib Eesti Vigastatud Vo\u0303itlejate U\u0308hing la\u0308bi heategevuskampaaniat \u201cAnname au!\u201d, mis kutsub u\u0308les kandma sinilille rinnama\u0308rki veteranide ning nende la\u0308hedaste toetuseks."}, {"text_idx": "#000032", "text": "Naiskodukaitse Otepa\u0308a\u0308 jaoskond algatas heategevuskampaania Ukraina puudustkannatavatele inimestele, mille ka\u0308igus kutsuti inimesi u\u0308les annetama villast lo\u0303nga. Ta\u0308naseks on u\u0308leskutsele vastanud mitmed lahked annetajad. Nu\u0308u\u0308d ootavad Otepa\u0308a\u0308 naiskodukaitsjad osavate na\u0308ppudega kudujaid, kes annetatud lo\u0303ngast sokke ja kindaid kooksid."}, {"text_idx": "#000033", "text": "Naiskodukaitse Otepa\u0308a\u0308 jaoskonna esinaine Mari Mo\u0303ttus mainis, et sokke-kindaid on valmis kuduma lisaks naiskodukaitsjatele ka MTU\u0308 Karuka\u0308pp liikmed, kuid vaatamata sellele ja\u0308a\u0308b veel lo\u0303nga u\u0308le. \u201cKutsun u\u0308les ko\u0303iki kudujaid andma oma panus Ukraina puudustkannatavate inimeste heaks ja kuduma sokke ja kindaid, kellel lo\u0303nga napib, andke julgesti teada \u2013 jagame seda meeleldi ka teiega,\u201d ra\u0308a\u0308kis Mari Mo\u0303ttus. \u201cKootud sokid-kindad toimetatakse 10.detsembriks Naiskodukaitse kontorisse Tallinnas ning sealt saadetakse need teele Ukrainasse.\u201d"}, {"text_idx": "#000034", "text": "Valminud tooteid saab tuua to\u0308o\u0308aegadel novembri viimasel na\u0308dalal Otepa\u0308a\u0308 Vallavalitsusse ruumi nr 218. Kellel pole vo\u0303imalik valmis esemeid ise tuua, palutakse sellest teada anda Naiskodukaitse Otepa\u0308a\u0308 jaoskonna esinaisele Mari Mo\u0303ttusele."}, {"text_idx": "#000035", "text": "Naiskodukaitse kutsub u\u0308les kuduma sokke ja so\u0303rmkindaid Ukraina abistamiseks"}, {"text_idx": "#000036", "text": "Naiskodukaitse on alates 2010. aastast saatnud igal aastal paarsada isetehtud so\u0303rmiku- ja sokipaari Afganistanis ja mujal va\u0308lismissioonidel viibivatele Eesti kaitseva\u0308elastele. Kuna suuremahuline Afganistani missioon on Eesti jaoks lo\u0303ppenud, aga naiskodukaitsjate tahe aidata ja panustada ei ole kadunud, siis sellel aastal suuname oma energia sinna, kus seda ko\u0303ige rohkem vajatakse \u2013 Ukrainasse!"}, {"text_idx": "#000037", "text": "Naiskodukaitsjate eesma\u0308rgiks on kokku koguda vo\u0303imalikult suur hulk Ukraina-Eesti va\u0308rvides isetehtud villaseid sokke ja so\u0303rmkindaid, lisada neile soojad tervitused ning saata asjad piirkonda, kus neid ko\u0303ige enam vaja la\u0308heks. Kudumisprojekti kaudu saame na\u0308idata su\u0308mboolset toetust Ukraina Rahvuskaardi ridades vo\u0303itlevatele meestele ning kriisipiirkonnas abivajavatele tsiviilelanikele."}, {"text_idx": "#000038", "text": "MTU\u0308 Vaba Ukraina esindaja Lauri Lemmingu so\u0303nul on meestel ku\u0308lmade ilmade saabudes puudu peamiselt villastest sokkidest, aga u\u0308ksused vo\u0303tavad hea meelega vastu ka so\u0303rmkindaid. \u201eNaiskodukaitse abiga kokku kogutud sokid ja kindad saadetakse pataljonidele Aidar ja KievskajaRuss-11,\u201c u\u0308tles Lemming. Loe edasi: Naiskodukaitse kutsub u\u0308les kuduma sokke ja so\u0303rmkindaid Ukraina abistamiseks"}, {"text_idx": "#000039", "text": "Heategevusmatkaga toetatakse paljulapselisele perele ahju ehitamist"}, {"text_idx": "#000040", "text": "Va\u0308ike-Maarja Vallavalitsus ja Naiskodukaitse Va\u0308ike-Maarja jaoskond korraldavad laupa\u0308eval, 21. juunil esmakordselt suve alguse heategevusmatka, et koguda vahendeid ahju ehitamiseks Kiltsi ku\u0308las elavale ku\u0308mnelapselisele perele."}, {"text_idx": "#000041", "text": "Sotsiaalses mo\u0303ttes raskes olukorras elav pere ku\u0308tab maja ainult pliidi ja elektriga, sest ahi on amortiseerunud. Uue ahju ehitus maksab 1400 eurot, milleks u\u0308ksikemal vahendeid napib."}, {"text_idx": "#000042", "text": "Va\u0308ike-Maarja Vallavalitsus ja Naiskodukaitse Va\u0308ike-Maarja jaoskond on u\u0308hendanud jo\u0303ud, et kogukonnas head eeskuju na\u0308idata ja perele heategevusmatkaga ahju ehitamiseks vajalikke vahendeid koguda."}, {"text_idx": "#000043", "text": "Heategevusmatkale antakse u\u0308hisstart Ebavere Tervisekeskuse juurest laupa\u0308eval kell 13.51 \u2013 ta\u0308pselt siis algab suvi. 5,2 km pikkusel matkarajal tuleb osalejatel lahendada teemakohaste ku\u0308simustega ristso\u0303na, mille lahendajaid ootab finis\u030cis sportlik tunnustus. Osalejate vahel loositakse va\u0308lja ka mitmeid toetajate auhindu."}, {"text_idx": "#000044", "text": "Heategevusmatka osalustasu on 2-5 eurot, alates 50 eurosest panusest toimub kultuurilaval nimeline a\u0308rama\u0308rkimine. Kogu osalustasuga toetatakse Kiltsi ku\u0308las elavat paljulapselist peret ahju ehitamisel."}, {"text_idx": "#000045", "text": "Registreerimine toimub Ebavere Tervisekeskuse juures kohapeal alates kell 13.00, mil algavad ka muud lustlikud tegelused. Vo\u0303imalik on ka\u0308tt proovida vibulaskmises, teha ma\u0308lestuseks tasuta perepilt, nautida suve algust ja\u0308a\u0308tisekohvikus vo\u0303i paitada ko\u0303rva tasuta kontserdit kuulates. Heategevusmatka peaesinejatena astub u\u0308les Kelly Vask ja ansambel MPS."}, {"text_idx": "#000046", "text": "Kiltsi ku\u0308las elavale perele saab ahju ehitamiseks o\u0303la alla panna ka Va\u0308ike-Maarja Vallavalitsuse arveldusarve numbril EE372200001120083456 (SWEDBANK), ma\u0308rkides selgituseks \u201eheategu\u201c."}, {"text_idx": "#000047", "text": "Va\u0308ike-Maarja Vallavalitsus ja Naiskodukaitse Va\u0308ike-Maarja jaoskond u\u0308hendavad piirkonnas jo\u0303ud, et koguda vahendeid ahju ehitamiseks Kiltsi ku\u0308las elavale ku\u0308mnelapselisele perele."}, {"text_idx": "#000048", "text": "Perekond, kelle toetuseks on avatud arvelduskonto ja korraldatakse 21.juunil Ebavere Tervisekeskuse matkarajal heategevusmatk elab hetkel oma majas, mida ko\u0308etakse ainult pliidi ja elektriga, sest ahi on amortiseerunud. Uue ahju ehitus maksab 1400 eurot, milleks u\u0308ksikemal vahendeid napib."}, {"text_idx": "#000049", "text": "Va\u0308ike-Maarja vald on varasemalt ehitanud perele korraliku va\u0308lika\u0308imla, korrastanud elektrisu\u0308steemi ja vahetanud va\u0308lja neli amortiseerunud akent. Sel korral otsustati ahju ehitamiseks u\u0308hendada jo\u0303ud piirkonna naiskodukaitsjatega, et kogukonnas head eeskuju anda."}, {"text_idx": "#000050", "text": "Naiskodukaitse Va\u0308ike-Maarja jaoskonna esinaise Anneli Mikiveri u\u0308tlusel pole heategevus Naiskodukaitses midagi tavapa\u0308ratut ja suuri u\u0308llaid tegusi on naiskodukaitsjad u\u0308le kodumaa teinud aastaid. \u201cOn tehtud heategevuslikke jo\u0303ululoteriisid, hoidiste kogumisi puudust kannatavatele peredele, mu\u0308u\u0308dud isevalmistatud ka\u0308sito\u0308o\u0308d, millega toetati erivajadustega laste ja noorte ka\u0308elist ning arendavat tegevust. Kootud on ka va\u0308lismissioonidel viibivatele Eesti kaitseva\u0308elastele villaseid so\u0303rmkindaid ja sokke ja a\u0308sja lo\u0303ppes heategevuskampaania \u201cAnname au!\u201d, millega kogusime ligi 25 000 eurot Eesti Kaitseva\u0308e ja Kaitseliidu veteranide ning nende la\u0308hedaste toetuseks, \u201d loetles Mikiver. \u201cSuurim heameel on aga head teha just kodukohas,\u201d lisas Naiskodukaitse Va\u0308ike-Maarja jaoskonna esinaine. Loe edasi: Va\u0308ike-Maarjas u\u0308hendatakse heategevuseks jo\u0303ud"}, {"text_idx": "#000051", "text": "Rapla naiskodukaitse sai 10aastaseks ja on kindel, et nina ulatub juba u\u0308le laua a\u0308a\u0308re.\n2003. aasta augustis tulid Rapla ringkonna naised kokku, et arutada jaoskonna loomise u\u0308le ning siis pandigi alus Rapla jaoskonnale. Ta\u0308pne kuupa\u0308ev pole enam teada. Hea, et on neid, kes seda arutelu ma\u0308letavad ja kellel on albumis kirjas, et see ma\u0308lestusva\u0308a\u0308rne su\u0308ndmus leidis aset augustikuus. Igatahes tundus 19. august 2013. aastal olevat suurepa\u0308rane pa\u0308ev, et ta\u0308histada Rapla jaoskonna 10. su\u0308nnipa\u0308eva."}, {"text_idx": "#000052", "text": "Su\u0308nnipa\u0308evalised kogunesid Ma\u0308rjamaale minu kui jaoskonna esinaise koju. Ko\u0303ik olid kaasa toonud midagi suhu pistmiseks ja su\u0308nnipa\u0308evalaud oli enam kui lookas hea ja parema all. Kuna vanemad olijad olid kaasa vo\u0303tnud fotoalbumeid, siis tekkisid koheselt albumite juurde no\u0308 ajaloonurgakesed, kus u\u0308ksteisele meenutati ja uuematele liikmetele selgitati, mis u\u0308hel vo\u0303i teisel fotol toimub. Ta\u0308iesti olemas oli ka foto ajaloolisest pa\u0308evast, kui otsustati luua Rapla jaoskond. Ku\u0308lli meenutuste kohaselt juhtus see siis niimoodi, et hoopis varem loodi Rapla ringkonda Kaiu jaoskond, kuhu hakkasid kuuluma ka mitmed aktiivsed Rapla naised. Kui siis u\u0308hel hetkel ringkonna juhatusele tundus, et ka Raplast ja selle u\u0308mbrusest on liikmeks piisavalt naisi, et saaks moodustuda Rapla jaoskond, hakati teisest jaoskonnast no\u0308 liikmeid tagasi va\u0308rbama. Aga teoks see Rapla jaoskonna loomine sai.\nJaoskonna esimene esinaine oli praegune La\u0308a\u0308ne ringkonna liige Kairi Baumer ja aseesinaine juba 10 aastat Rapla jaoskonna liige olnud Ku\u0308lli Vain. Ma\u0308letatavasti jaoskonna algusaegadel jaoskonna omau\u0308ritusi eriti ei olnud, vaid osaleti ringkonna tegemistes. 2011. aastaks oli jaoskond nii suureks kasvanud, et selle baasil loodi Kaerepere jaoskond. Tuli uuesti hakata otsima ja\u0308releja\u0308a\u0308nud Rapla jaoskonna identiteeti ja looma meietunnet. Ta\u0308naseks on selles 10. aastases jaoskonnas tekkinud o\u0303lg-o\u0303la tunne ja tahtmine koos tegutseda. Plaan on panna kirja oma jaoskonna arengueesma\u0308rgid."}, {"text_idx": "#000053", "text": "Kui ma eile Alu mo\u0303isas ka\u0308ies Rapla maleva korrapidajale mainisin, et o\u0303htul ootab ees jaoskonna 10. su\u0308nnipa\u0308ev, siis u\u0308tles tema: \u201eAa, nina ulatub juba u\u0308le laua a\u0308a\u0308re.\u201c Ta\u0308pselt nii ongi. U\u0308hest ku\u0308ljest on tegu u\u0308sna noore jaoskonnaga ja teisalt midagi juba teatakse ja midagi juba tahetakse \u2013 nina on to\u0303esti u\u0308le laua a\u0308a\u0308re. Su\u0308nnipa\u0308evapeol said jaoskonna ta\u0308nukirjaga meeles peetud kauaagsed tublid liikmed. Jaoskonna ta\u0308nu positiivse suhtumise ja alatise abi eest kuulus ka ringkonna instruktorile ja Rapla maleva pealikule. Jaoskond kinkis oma esinaisele ploomipuu, mille vilju loodetavasti juba jaoskonna 15. su\u0308nnipa\u0308eval maitsta saab. Tordi ko\u0303rvale arutasime, millistele ja\u0308rgmistele u\u0308ritustele minna ja kuidas jaoskonna elu veel enam ka\u0308ima lu\u0308kata. Oli armas o\u0303htu heade kaaslaste seltsis. Ka\u0308esoleva kirjutisega on see su\u0308ndmus ka tuleviku tarbeks talletatud, et enam ei tekiks ku\u0308simust, millal sai jaoskond 10. aastaseks ja kuidas seda ta\u0308histati."}, {"text_idx": "#000054", "text": "Naiskodukaitse kutsub osalema fotokonkursil \u201cEestimaa elab\u201d"}, {"text_idx": "#000055", "text": "Naiskodukaitse kutsub ko\u0303iki osalema fotokonkursil \u201cEestimaa elab\u201d. Fotosid saab esitada 23. aprillist kuni 24. juunini 2013. aastal."}, {"text_idx": "#000056", "text": "Naiskodukaitse Vo\u0303rumaa ringkond korraldab oma tegevust tutvustava perepa\u0308eva Haanja rahvamajas laupa\u0308eval, 2. ma\u0308rtsil 2013 algusega kell 14."}, {"text_idx": "#000059", "text": "Va\u0308ike-Maarja seltsimajas na\u0308eb filmi \u201cLiiliarist\u201d"}, {"text_idx": "#000060", "text": "Vabariigi juubelil na\u0308itab Va\u0308ike-Maarja seltsimaja suurimat naisorganisatsiooni tutvustavat dokumentaalfilmi \u201d Liiliarist\u201d.\u201dLiiliaristi\u201d saab tasuta na\u0308ha Va\u0308ike-Maarja seltsimajas kell 13.00 algava kontsertaktuse lo\u0303pus."}, {"text_idx": "#000061", "text": "44 minuti pikkune film, mille rez\u030cisso\u0308o\u0308r ja toimetaja on Erik Boltowski, annab po\u0303gusa u\u0308levaate Naiskodukaitse ajaloost, ta\u0308napa\u0308evastest tegevusaladest ning liikmeskonna mo\u0303ttelaadist."}, {"text_idx": "#000062", "text": "Film kajastab mitmeid Naiskodukaitse 80. juubeliaastal toimunud su\u0308ndmusi, muuhulgas naiskodukaitsjatest tuletoojate vastutusrikkaid hetki Vo\u0303idupu\u0308ha paraadil ning naisvo\u0303istkonna pingutusi Erna retke la\u0308bimisel. Lisaks on kasutatud ajaloolisi kaadreid Naiskodukaitse enneso\u0303jaaegsetest kogunemistest ning intervjuusid mitmete organisatsiooni jaoks oluliste inimestega."}, {"text_idx": "#000063", "text": "Selle u\u0308htsete eesma\u0308rkide nimel tegutseva organisatsiooni liikmete eripalgelisus avaneb la\u0308bi kahe portreteeritava, Ja\u0308rva ringkonna esinaise Maire Arro ning Tartu ringkonna liikme Kristiina Karu, tegemiste ja mo\u0303ttemaailma."}, {"text_idx": "#000064", "text": "Naiskodukaitse on 1927. aastal loodud u\u0308lemaaline vabatahtlik naisorganisatsioon, mis annab oma panuse riigikaitsesse ja u\u0308hiskonna arengusse la\u0308bi Kaitseliidu toetamise, kodanike harimise ning isamaaliste traditsioonide hoidmise. 2012. aasta lo\u0303pu seisuga kuulub Naiskodukaitsesse u\u0308le 1800 liikme."}, {"text_idx": "#000065", "text": "Kohtla-No\u0303mme Rahvamajas ra\u0308a\u0308gitakse turvalisusest meie u\u0308mber"}, {"text_idx": "#000066", "text": "Ainult koos saame luua turvalisema La\u0308a\u0308nemaa"}, {"text_idx": "#000068", "text": "Iga meie organisatsiooni liige suudab ha\u0308daolukorras ise hakkama saada ja ka teisi aidata. Me toetame koolituste ja vabatahtliku tegevuse kaudu isiksuse arengut ning suurendame sellega teadlikkust turvalisemast keskkonnast ka kogu maakonnas."}, {"text_idx": "#000069", "text": "Naiskodukaitse La\u0308a\u0308ne ringkonna liikmed osalevad igal aastal paljudel La\u0308a\u0308ne- ja Hiiumaal korraldatud u\u0308ritustel. Oleme aidanud la\u0308bi viia po\u0303hikooli o\u0303pilastele mo\u0303eldud projekti \u201eKaitse end ja aita teist\u201d, tutvustanud mitmetel perepa\u0308evadel esmaabiga seotud po\u0303hito\u0303desid, suuru\u0308ritustel toitlustanud (Maakaitsepa\u0308ev, Vabariigi aastapa\u0308ev jne), heategevusu\u0308rituste korraldamise ja la\u0308biviimise juures abiks olnud. Loe edasi: Ainult koos saame luua turvalisema La\u0308a\u0308nemaa"}, {"text_idx": "#000070", "text": "Naiskodukaitse Viru ringkond ta\u0308histab juubelit"}, {"text_idx": "#000071", "text": "Naiskodukaitsjad \u2013 naised vanuses alates 15. eluaastast, ta\u0308is tegutsemistahet ning kodumaa-armastust. U\u0308le Eesti koondab Naiskodukaitse ligi 1800 naist."}, {"text_idx": "#000072", "text": "Reedel, 9. novembril ta\u0308histab Naiskodukaitse Viru ringkond oma 15. aastapa\u0308eva Muuga mo\u0303isas piduliku aktuse ja sellele ja\u0308rgneva koosviibimisega. Sama u\u0308rituse raames ta\u0308histab Kaitseliidu Viru malev 94. aastapa\u0308eva."}, {"text_idx": "#000073", "text": "Naiskodukaitse Viru ringkonna esinaise proua Urve Rosenbergi ja Viru maleva pealiku major Marek Laanisto kutsel osalevad aastapa\u0308evapeol tunnustatavad kaitseliitlased ja naiskodukaitsjad kaaslastega ning kutsutud ku\u0308lalised."}, {"text_idx": "#000074", "text": "Taasasutatud Viru ringkonna esimene esinaine Tiina Ross so\u0303nas juubeli eel, et taasasutamise pa\u0308ev on tal va\u0308ga selgelt meeles ja meenutas, et kogunenud seltskonnast kasvas tore so\u0303pruskond. \u201eMa\u0308lestustes meenub u\u0308ks ere persoon, tolleaegne malevapealik hr Jaak Leipalu, kes selle mo\u0303tte pa\u0308he pani ja osavalt meie (minu ning Evelin Tammerti) sooviks voolis,\u201c meenutas taasasutatud Viru ringkonna esimene esinaine Tiina Ross. \u201eIstusime minu kodus, meie elutoas ja kokkutulemise po\u0303hjus sai kirja ametlikus dokumendis \u2013 Naiskodukaitse Viru ringkonna rakuke oli taasasutatud. Kuna mina oma tuttavad kokku kutsusin, siis loomulikult ja\u0308tkasingi juhina.\u201c"}, {"text_idx": "#000075", "text": "\u201eMa arvan, et 15 aastat on pa\u0308ris parajalt selleks, et olla ja ka\u0308ituda nagu organisatsioon,\u201c ra\u0308a\u0308kis Naiskodukaitse esinaine Airi Tooming. \u201eAlgusaastate oma koha otsimise ajaja\u0308rk on on mo\u0308o\u0308das ning ka\u0308es aeg stabiilseks arenguks,\u201c lisas ta."}, {"text_idx": "#000076", "text": "\u201eMina nautisin to\u0308o\u0308d vabatahtlikuna ja tegin seda ro\u0303o\u0303muga. Olen andnud Naiskodukaitsele palju-palju oma ajast ja saanud vastu toredaid vo\u0303imalusi enesearenguks ning armsaid tuttavaid kogu eluks,\u201c lisas Ross ja saatis Gran Ganarialt teele Viru naistele kallistused ja soovid, et nad teeksid ko\u0303ike, mis nad sellel valitud teel ette vo\u0303tavad ikka ro\u0303o\u0303mu ja naudinguga."}, {"text_idx": "#000078", "text": "Naiskodukaitse Rapla ringkond kutsub ko\u0303iki naisi koos meeste ja lastega laupa\u0308eval, 13. oktoobril, matkale Mukre rabasse. Tulge ja nautige su\u0308gist ning veetke u\u0308ks vahva ja tervislik pa\u0308ev. Plaanis on la\u0308hemalt tutvuda raba olemusega, nautida loodust ja ko\u0303ndimist, ajada juttu, ra\u0308a\u0308kida Naiskodukaitsest ja uudistada ko\u0303ike po\u0303nevat, mis teele juhtub. Matka lo\u0303ppedes su\u0308u\u0308akse naiskodukaitsjate keedetud suppi ja jagatakse muljeid rabas kogetust."}, {"text_idx": "#000079", "text": "Sakala soolane tort teemal \u201cVa\u0308liko\u0308o\u0308k\u201d."}, {"text_idx": "#000080", "text": "Jo\u0303geva naiskonna esindaja Riina Kink u\u0308tles, et talle vo\u0303istlus va\u0308ga meeldis, ei olnud midagi kontimurdvat. \u201eVo\u0303it tuli toredalt,\u201c so\u0303nas Riina Kink. \u201eOotasime ja tegelikult kartsime akadeemilist asja, aga need olid sellised loomingulised u\u0308lesanded,\u201c meenutas Kink ja kiitis korraldusmeeskonda vo\u0303istluse ideede ja mitmeku\u0308lgsuse poolest. Kink arvas, et vo\u0303idu to\u0303id teadmised ja meeskonnato\u0308o\u0308. \u201eKambas koos tegemine. Kogemus kah loomulikult, sest mina ja Dea oleme palju ka\u0308inud toitlustamas,\u201c so\u0303nas teist aastat va\u0308litoitlustuse erialavo\u0303istlusel kaasalo\u0308o\u0308v Riina."}, {"text_idx": "#000081", "text": "Naiskodukaitse va\u0308litoitlustuse erialavo\u0303istlusel vo\u0303tsid mo\u0303o\u0303tu kaheteistku\u0308mne ringkonna heade toitlustusalaste teadmiste ja oskustega naiskodukaitsjad. Parimate erialaste oskustega ringkonnaks kuulutati katsumuste tulemusel Jo\u0303geva, kelle kolmeliikmelises koosseisus vo\u0303istlesid Riina Kink, Dea Laugmaa ja Kirly Kadastik."}, {"text_idx": "#000082", "text": "Kahel pa\u0308eval said osalejad oma va\u0308litoitlustusalaseid teadmisi ja oskusi proovile panna 13 punktis. Lahendada tuli osata na\u0308iteks ko\u0308o\u0308gis ettetulevaid probleeme, keeta katelokis vutimune, tunda a\u0308ra toidu- ja maitseaineid ning toidutegemisega seotud abivahendid. Lisaks tuli ma\u0308a\u0308rata mahtusid ja kokku panna Rootsi katel, tunda u\u0308htlasi ka ko\u0303iki selle osi. Loe edasi: Simunas skoorisid Jo\u0303geva naised"}, {"text_idx": "#000083", "text": "Virukad to\u0303id grillimise meistrivo\u0303istlustelt II koha"}, {"text_idx": "#000084", "text": "Naiskodukaitse vo\u0303istkond Virukad. Foto: erakogu"}, {"text_idx": "#000086", "text": "Tiimi peakokk Ursula Aal so\u0303nas, et Grillfesti II koht oli suur u\u0308llatus, sest konkurents oli vo\u0303istlustel ko\u0303va. Ametlikud tulemused pole veel internetti jo\u0303udnud, aga lo\u0303ppvo\u0303istluse tunnuskirjad u\u0308rituselt on osalejatel ka\u0308es. \u201cKanas saime kolmanda koha ja u\u0308ldkokkuvo\u0303ttes II koha,\u201c ra\u0308a\u0308kis Aal. \u201eJa\u0308relikult oli me ribi ja fantaasiaroog ka headel kohtadel,\u201d eeldas Aal. \u201cNu\u0308u\u0308d ka\u0308ivad asjad teistmoodi: kanas, ribis ja fantaasiavoorus antakse kolm vo\u0303itu ka\u0308tte ja siis arvestatakse u\u0308ldised punktid kokku. Need kolm esimest, kes vo\u0303idavad kokkuvo\u0303ttes, ongi nii-nimetadud tegijad,\u201c selgitas Aal. Loe edasi: Virukad to\u0303id grillimise meistrivo\u0303istlustelt II koha"}, {"text_idx": "#000087", "text": "Staaz\u030cikas noortejuht: kodutu\u0308tred hoiavad mind noorena"}, {"text_idx": "#000088", "text": "Leili Aleksejev (58) liitus Naiskodukaitsega aastal 2001, ta\u0308nini on ta tegev noortejuhina. Po\u0303lula kooli o\u0303petaja ja kodutu\u0308tarde ru\u0308hmajuht u\u0308tleb, et kodutu\u0308tred hoiavad teda noorena ja suudavad su\u0308stida nooruslikkust."}, {"text_idx": "#000089", "text": "Leili teeb kodutu\u0308tardega laagrites palju ka\u0308sito\u0308o\u0308d"}, {"text_idx": "#000090", "text": "Leili Aleksejev sattus Naiskodukaitsesse juhuslikult, kui ta kasutas 2001. aasta suvel Naiskodukaitse Vo\u0303su O\u0303ppe- ja Puhkekeskust. Sama aasta su\u0308gisel ka\u0308idi Po\u0303lula koolis noorteto\u0308o\u0308st ra\u0308a\u0308kimas ja arvati, et tema oleks sobiv inimene noori juhtima. \u201eVo\u0303tsin vastu poisid ja tu\u0308drukud,\u201c so\u0303nas Leili Aleksejev, kes hakkaski Po\u0303lula koolis noortega tegelema: algselt kotkaid ja tu\u0308treid, hiljem ainult kodutu\u0308treid juhendades."}, {"text_idx": "#000091", "text": "Leili on seisukohal, et ta\u0308na pole Po\u0303lula koolis enam noortele propagandat vaja teha, sest igal aastal liitub kohaliku kooli II-III klassi o\u0303pilasi, keda ajendab liituma omavaheline suhtlusvajadus, po\u0303nevad laagrid ning u\u0308hised va\u0308ljaso\u0303idud. Siiski selgitab Aleksejev, et Kodutu\u0308tarde organisatsioon on aja jooksul muutunud pa\u0308ris palju. \u201eAlguses oli tu\u0308drukuid rohkem, jooksid tormi. Siis algas taganemine, sest tu\u0308drukutel tulid ka muud huvid,\u201c selgitas Aleksejev. Ta arvab, et ko\u0303ik tu\u0308drukud vo\u0303iks kuuluda organisatsiooni, hoolimata huvialast, sest see kujundab noorte va\u0308a\u0308rtushinnanguid ja ka\u0308itumist. Na\u0308itena toob ta suitsetamise. \u201eMa arvan, et see on lugupidamine organisatsioonis olevate teiste kaaslaste vastu ja noortejuhtide vastu,\u201c selgitas Aleksejev, kelle arvates noortejuht ise on eeskujuks, kui ta ei suitseta ja need va\u0308a\u0308rtushinnangud kanduvad la\u0308bi eeskuju edasi."}, {"text_idx": "#000092", "text": "Loe edasi: Staaz\u030cikas noortejuht: kodutu\u0308tred hoiavad mind noorena"}, {"text_idx": "#000097", "text": "Sel aastal toovad vo\u0303idutule Pa\u0308rnumaalt La\u0308a\u0308ne-Virumaale Naiskodukaitse Viru ringkonna esinaine proua Urve Rosenberg ja maleva juhatuse liige nooremseersant Kert Kirsima\u0308e.Vo\u0303idutuli antakse maakaitsepa\u0308eval 23. juunil u\u0308le maavanemale Vo\u0303sul, et see saaks vo\u0303idutuld jagada ko\u0303ikide kohalike omavalitsuse esindajatele koduvaldadesse ja linnadesse viimiseks."}, {"text_idx": "#000098", "text": "23. juunit on vo\u0303idupu\u0308hana ta\u0308histatud 1934. aastast. Ettepaneku selleks tegi kindralmajor Ernst Po\u0303dder juba 1919. aasta juuni lo\u0303pus pa\u0308rast Vo\u0303nnu lahingu vo\u0303itmist. Vo\u0303idutule maakondadesse saatmise komme pa\u0308rineb juba 1936. aastast, kui president Konstatin Pa\u0308ts su\u0308u\u0308tas pealinnas vo\u0303idupu\u0308hau\u0308ritustel vo\u0303idutuleto\u0303rviku ning mootorratturitest kaitseliitlased viisid tule laiali u\u0308le riigi igasse linna ja maakonda."}, {"text_idx": "#000100", "text": "Eelmise aasta Naiskodukaitse projekt \u201eKindad\u201c, mis sai alguse KV Logistikakeskuse Tervisekeskussotsiaalse ja psu\u0308hholoogilise toetuse jaoskonna to\u0308o\u0308tajate ettepanekust teha jo\u0303ulukingitus Afganistani missioonil viibivatele so\u0303duritele, saab sel aastal ilusa ja\u0308rje.\nProjektis osalevad kudujad said end registreerida 1. oktoobrini, nu\u0308u\u0308d on alganud kudumisperiood. Kindad peaksid valmis saama 5. detsembriks.\nProjekti tulemusena kingitakse umbes 170le Afganistanis viibivale so\u0303durile jo\u0303uludeks uhiuued, isetehtud, villased, rahvusmustrites ha\u0308id soove sisaldavad so\u0303rmkindad vo\u0303i sokid."}, {"text_idx": "#000102", "text": "Otepa\u0308a\u0308 naiskodukaitsjad ta\u0308histasid oma esimest aastapa\u0308eva so\u0303pruslaeval Ugandi."}]